CELEX: 32005D0660
Language: et
Date: 2005-09-15 00:00:00
Title: 2005/660/EÜ: Komisjoni otsus, 15. september 2005, ühenduse rahalise abi kohta seoses kiireloomuliste meetmetega lammaste katarraalse palaviku tõrjeks Portugalis 2004. ja 2005. aastal (teatavaks tehtud numbri K(2005) 3446 all)

20.9.2005   
            
            
               ET
            
            
               Euroopa Liidu Teataja
            
            
               L 244/28
            
         
      KOMISJONI OTSUS,
   15. september 2005,
   ühenduse rahalise abi kohta seoses kiireloomuliste meetmetega lammaste katarraalse palaviku tõrjeks Portugalis 2004. ja 2005. aastal
   (teatavaks tehtud numbri K(2005) 3446 all)
   (Ainult portugalikeelne tekst on autentne)
   (2005/660/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. novembri 2000. aasta direktiivi 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (1) eriti selle artikli 9 lõiget 2,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (2) eriti selle artikli 3 lõikeid 3 ja 4 ja artikli 5 teist taanet ning artikli 5 lõiget 3,
   ning arvestades järgmist:
   
               (1)
            
            
               24. novembril 2004 tekkisid Portugalis lammaste katarraalse palaviku kolded. Selle haiguse ilmnemine on kujutab tõsist ohtu ühenduse kariloomadele.
            
         
               (2)
            
            
               Epideemia leviku võimalikult kiireks takistamiseks peab ühendus rahaliselt toetama liikmesriigi abikõlblikke kulutusi haiguse vastu võitlemise kiireloomuliste meetmete raames otsuses 90/424/EMÜ sätestatud tingimustel.
            
         
               (3)
            
            
               Järelvalvetsoonide ja ohustatud tsoonide piiritlemiseks ning nendest tsoonidest veetavate loomade suhtes kehtivate tingimuste kindlaks määramiseks on vastu võetud eri otsuseid, viimati 23. mai 2005. aasta otsus 2005/393/EÜ lammaste katarraalsest palavikust ohustatud tsoonide ja järelevalvetsoonide ning nendest tsoonidest välja- ja läbiveo tingimuste kohta. (3)
               
            
         
               (4)
            
            
               Kuivõrd tegemist on haigusega, mida kannavad edasi üksnes “sääsed”, on kõigist otsuse 90/424/EMÜ artikli 3 lõikes 2 ette nähtud meetmetest sobivad üksnes need, mille eesmärk on kas kaitsta loomi vektorite rünnaku eest (putukamürkide kasutamine, väljalaskmine aegadel, mil vektorite aktiivsus on väike) või piirata epideemia levikut loomade vedamisel (otsus 2005/393/EÜ). Vastuvõtlikku liiki loomade tapmine on sobiv ainult kliiniliselt ohustatud loomade puhul.
            
         
               (5)
            
            
               Haigusolukorra arengut arvestades on seega kohane viia kollete ümbruses loodud ohustatud tsoonides läbi vaktsineerimiskampaania.
            
         
               (6)
            
            
               Vaktsineerimine on meede, mis lubab lisaks sobivatele tõrjemeetmetele:
               
                           a)
                        
                        
                           vähendada lammaste suremust;
                        
                     
                           b)
                        
                        
                           vältida vireemiat veiste hulgas ja võimaldada samas seda liiki loomi läbi kitsendustega tsoonide vedada.
                        
                     
         
               (7)
            
            
               Vastavalt nõukogu 17. mai 1999 määruse (EÜ) nr 1258/1999 (ühise põllumajanduspoliitika rahastamise kohta) (4) artikli 3 lõikele 2 rahastatakse ühenduse eeskirjade kohaselt teostatud veterinaaria- ja fütosanitaariaalaseid meetmeid Euroopa Põllumajanduse Arendus- ja Tagatisfondi tagatisrahastust. Nende tegevuste kontroll tuleneb nimetatud määruse artiklitest 8 ja 9.
            
         
               (8)
            
            
               Ühenduse rahalise abi andmise tingimuseks on planeeritud tegevuste tõhus teostamine ja kogu vajaliku teabe esitamine ametivõimude poolt ettenähtud tähtaegadeks.
            
         
               (9)
            
            
               28. detsembril 2004 esitas Portugal haiguse vastu võitlemise kiireloomuliste meetmetega kaasnevate kulude esmase hinnangu, 25. veebruaril 2005 antud hinnangu kohaselt ulatuvad kulud 9 005 320 miljoni euroni.
            
         
               (10)
            
            
               Komisjoni kontrolli läbiviimist oodates toimub praegu ühenduse rahalise abi esimese osamaksu suuruse kindlaksmääramine. Selle esimese osa suurus moodustab 50 % karjakasvatajatele loomade ja muude kulude eest makstava hüvitise hinnangulise suuruse alusel arvestatud ühenduse toetusest.
            
         
               (11)
            
            
               Täpsustada tuleks mõistet “karjakasvatajatele makstav kiire ja piisav hüvitis”, mida kasutatakse otsuse 90/424/EMÜ artiklis 3 ning mõisteid “mõistlikud maksed” ja “õigustatud maksed” ning loomade sundtapmisega seotud abikõlblike kulude kategooriaid, mida määratletakse kui “muud kulud”.
            
         
               (12)
            
            
               Portugali ametivõimud on nõukogu otsuse 90/424/EMÜ artiklis 3 ettenähtud meetmete osas oma tehnilised ja halduslikud kohustused täielikult täitnud.
            
         
               (13)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Vaktsineerimiskampaania heakskiitmine
   Portugali poolt läbi viidud vaktsineerimiskampaania lammaste katarraalse palaviku vastu otsuse 2005/393/EÜ I lisas loetletud tsoonides kiidetakse heaks.
   Artikkel 2
   Ühenduse rahaline abi Portugalile
   Portugal peab saama ühenduse rahalist abi kulude osas seoses aastatel 2004 ja 2005 lammaste katarraalse palaviku vastu võitlemise kiireloomuliste meetmetega:
   
               1.
            
            
               50 % ulatuses kuludest, mis on seotud:
               
                           a)
                        
                        
                           kiire ja piisava hüvitise maksmisega loomakasvatajatele, kes peavad otsuse 90/424/EMÜ artikli 3 lõike 2 seitsmenda taande ja käesoleva otsuse kohaselt 2004. aastal ilmnenud lammaste katarraalse palaviku kollete vastu võitlemise meetmena kasutama oma loomade sundtapmist;
                        
                     
                           b)
                        
                        
                           kuludega seoses nakatunud loomade hävitamise meetmetega, desinsektsiooniga ja vaktsineerimise läbiviimise kuludega vastavalt otsuse 90/424/EMÜ artikli 3 lõike 2 esimeses ja kolmandas taandes ning artikli 3 lõikes 4 ja lõike 5 teises taandes ning käesolevas otsuses sätestatud tingimustel;
                        
                     
         
               2.
            
            
               100 % ulatuses kuludest, mis on seotud vaktsiini hankimisega vastavalt otsuse 90/424/EMÜ artikli 3 lõikes 4 ja lõike 5 teise taandes ning käesolevas otsuses sätestatud tingimustele.
            
         Artikkel 3
   Mõisted
   Käesolevas otsuse tähenduses kasutatakse järgmisi mõisteid:
   
               a)
            
            
               
                  kiire ja piisav hüvitis – loomade tapmisele järgneva üheksakümne päeva jooksul makstav hüvitis, mis vastab turuhinnale (hind, mida omanik oleks normaaltingimustes võinud looma eest saada vahetult enne looma nakatumist või tapmist, arvestades looma omadusi, kvaliteeti ja vanust), mis neil oli vahetult enne nakatumist, tapmist või hävitamist;
            
         
               b)
            
            
               
                  mõistlikud maksed – maksed, mis on tehtud asjade või teenuste ostmiseks hinnaga, mis on vastavuses enne lammaste katarraalse palaviku ilmnemist kehtinud turuhindadega;
            
         
               c)
            
            
               õigustatud maksed – maksed, mis on tehtud otsuse 90/424/EMÜ artikli 3 lõikes 2 sätestatud asjade või teenuste ostmiseks, mille olemus ja otsene seos loomade sundtapmisega ettevõttes on tõendatud.
            
         Artikkel 4
   Rahalise abi väljamaksmine
   1.   Vastavalt artiklis 7 sätestatud kontrolli tulemusele makstakse artiklis 2 sätestatud ühenduse rahalise abi esimene 1 000 000 euro suurune osa Portugali poolt esitatud tõendite alusel seoses sundtapmise, loomade hävitamise, ettevõtte desinsektsiooni ja (vajaduse korral) loomade vaktsineerimise eest makstava kiire ja piisava hüvitisega.
   2.   Artiklis 2 sätestatud ühenduse rahalise abi ülejäänud summa määratakse kindlaks hilisema otsusega, mis võetakse vastu otsuse 90/424/EMÜ artiklis 41 sätestatud menetluse kohaselt.
   Artikkel 5
   Ühenduse rahalisest abist kaetavad abikõlblikud kulutused
   1.   Artiklis 2 sätestatud ühenduse rahaline abi hõlmab ainult mõistlikke ja põhjendatud makseid, mis on seotud I lisas nimetatud abikõlblike kulutustega.
   2.   Artikli 3 punktis a sätestatud tähtajast mittekinnipidamine Portugali ametivõimude poolt toob kaasa toetuse vähenemise järgmiselt:
   
               —
            
            
               25 % suurune vähendamine maksete pealt, mis on tehtud 91 kuni 105 päeva pärast loomade tapmist,
            
         
               —
            
            
               50 % suurune vähendamine maksete pealt, mis on tehtud 106 kuni 120 päeva pärast loomade tapmist,
            
         
               —
            
            
               75 % suurune vähendamine maksete pealt, mis on tehtud 121 kuni 135 päeva pärast loomade tapmist,
            
         
               —
            
            
               100 % suurune vähendamine maksete pealt, mis on tehtud enam kui 136 päeva pärast loomade tapmist.
            
         Komisjon võib siiski kohaldada teistsugust järjestust ja/või vähendada väiksemas või null-määras, kui teatud meetmete osas ilmnevad erilised asjaolud või kui Portugal esitab põhjendused.
   3.   Artiklis 2 sätestatud ühenduse rahaline abi ei hõlma:
   
               a)
            
            
               käibemaksu;
            
         
               b)
            
            
               avalike teenistujate tasusid;
            
         
               c)
            
            
               riiklike materjalide, välja arvatud kulumaterjalid, kasutamist;
            
         
               d)
            
            
               hüvitisi muude kui sundtapmiste eest;
            
         
               e)
            
            
               ühenduse eeskirjade vastaselt saadud hüvitisi, mis on hõlmatud muude ühenduse toetustega, näiteks tapmistoetusega;
            
         
               f)
            
            
               hüvitised, mis on seotud ettevõtte hoonete lammutamise või renoveerimisega, infrastruktuuri kulud ja kulud, mis on seotud haigusest tingitud majanduslike kaotustega ja tööpuudusega või uute loomade võtmise keeluga.
            
         Artikkel 6
   Maksmise tingimused ja tõendavad dokumendid
   1.   Artiklis 2 sätestatud ühenduse rahaline toetus makstakse järgmistel alustel:
   
               a)
            
            
               lõikes 2 sätestatud tähtajal vastavalt II, IIIa ja IIIb lisale esitatud taotlus;
            
         
               b)
            
            
               artiklis 2 nimetatud kulusid tõestavad dokumendid, sealhulgas epidemioloogiline aruanne iga ettevõtte kohta, kus loomi tapeti või hävitati, ning finantsaruanne;
            
         
               c)
            
            
               artiklis 7 sätestatu kohaselt komisjoni poolt teostatud kohapealsete kontrollide tulemused.
            
         Eelnevas punktis b nimetatud dokumendid peab esitama komisjoni poolt läbi viidavate kohapealsete auditite tarvis.
   2.   Lõike 1 punktis a nimetatud taotluse peab esitama elektrooniliselt vastavalt II, IIIa ja IIIb lisale kuuekümne kalendripäeva jooksul käesoleva otsuse teatavakstegemisest arvates. Selle tähtaja rikkumise korral vähendatakse ühenduse rahalist toetust 25 % võrra iga hilinetud kuu eest.
   Artikkel 7
   Komisjoni teostatavad kohapealsed kontrollid
   Koostöös Portugali pädevate ametivõimudega võib komisjon kohapeal kontrollida esimeses artiklis sätestatud meetmete võtmist ja nendega seotud kulutusi.
   Artikkel 8
   Adressaat
   Käesolev otsus on adresseeritud Portugali Vabariigile.
   
      Brüssel, 15. september 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 327, 22.12.2000, lk 74.
   
      (2)  EÜT L 224, 18.8.1990, lk 19. Otsust on viimati muudetud Euroopa Parlamendi ja nõukogu direktiiviga 2003/99/EÜ (ELT L 325, 12.12.2003, lk 31).
   
      (3)  ELT L 130, 24.5.2005, lk 22. Otsust on viimati muudetud otsusega 2005/603/EÜ (ELT L 206, 9.8.2005, lk 11).
   
      (4)  EÜT L 160, 26.6.1999, lk 103.
   
      I LISA
      Artikli 5 lõikes 1 osutatud abikõlblikud kulutused
      
                  1.
               
               
                  Loomade sundtapmisega seotud kulutused:
                  
                              a)
                           
                           
                              spetsiaalselt tapmiseks palgatud tööjõu töötasud;
                           
                        
                              b)
                           
                           
                              spetsiaalselt tapmiseks kasutatav varustus ja kulumaterjalid;
                           
                        
                              c)
                           
                           
                              teenuse ostmine või seadmete rentimine loomade tapmiskohta transportimiseks.
                           
                        
            
                  2.
               
               
                  Korjuste ja/või munade hävitamisega seotud kulutused:
                  
                              a)
                           
                           
                              loomsete jäätmete käitlemine: teenuste ostmine või seadmete rentimine korjuste ja/või munade veoks loomsete jäätmete käitlemise tehasesse, korjuste või munade käitlemine tehases, kulumaterjalid ning munade hävitamiseks ja jahude hävitamiseks kasutatav erivarustus;
                           
                        
                              b)
                           
                           
                              matmine: spetsiaalselt palgatud tööjõud, korjuste ja munade transpordiks ja matmiseks ostetud teenused või renditud seadmed ja ettevõtte desinfektsioonitöödeks kasutatavad tooted;
                           
                        
                              c)
                           
                           
                              tuhastamine, võimalusel kohapeal: spetsiaalselt palgatud tööjõud, kasutatavad põlev- ja muud ained, korjuste ja/või munade transpordiks ostetud teenused või renditud seadmed ja ettevõtte desinfektsioonitöödeks kasutatavad tooted.
                           
                        
            
                  3.
               
               
                  Ettevõtte desinsektsiooniga seotud kulutused:
                  
                              a)
                           
                           
                              desinsektsiooniks kasutatavad tooted;
                           
                        
                              b)
                           
                           
                              spetsiaalselt palgatud tööjõu töötasud.
                           
                        
            
                  4.
               
               
                  Vaktsineerimise puhul võivad kulutused katta spetsiaalselt värvatud tööjõu töötasusid, spetsiaalselt vaktsineerimiseks kasutatavat varustust ja kulumaterjale ja võimalusel liikmesriigist ostetud vaktsiini, juhul kui ühendus ei anna haiguse väljajuurimiseks vajalikke vaktsiine.
               
            
   
      II LISA
      Toetustaotlus sundtapetud loomade väärtuse hüvitamiseks
      
                  Kolle nr
               
               
                  Kontakt koldega nr
               
               
                  Ettevõtte registrikood
               
               
                  Kasvataja
               
               
                  Ettevõtte asukoht
               
               
                  Tapmise kuupäev
               
               
                  Hävitamise viis
               
               
                  Kaal hävitamise ajal
               
               
                  Loomade arv kategooriate kaupa
               
               
                  Makstud summa kategooriate kaupa
               
               
                  Muud kasvatajale makstud summad
                  (ilma KMta)
               
               
                  Kogu hüvitis
                  (ilma KMta)
               
               
                  Makse kuupäev
               
            
                  Perekonnanimi
               
               
                  Eesnimi
               
               
                  Loomsete jäätmete käitlemine
               
               
                  Muu
                  (täpsustage)
               
               
                  Lambad
               
               
                  Kitsed
               
               
                  muu
               
               
                  lambad
               
               
                  Kitsed
               
               
                  muu
               
            
                  lammas
               
               
                  oinas
               
               
                  tall
               
               
                  kits
               
               
                  sokk
               
               
                  kitsetall
               
               
                  lammas
               
               
                  oinas
               
               
                  tall
               
               
                  kits
               
               
                  sokk
               
               
                  kitsetall
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      III a LISA
      Toetustaotlus muude sundtapmise abikõlblike kulude hüvitamiseks
      
                  Ettevõttel nr … tekkinud “muud kulud” (välja arvatud loomade väärtuse hüvitamine)
               
            
                  Valdkond
               
               
                  Summa ilma KMta
               
            
                  Surmamine
               
               
                   
               
            
                  Hävitamine (transport ja käitlemine)
               
               
                   
               
            
                  Desinsektsioon (palgad ja tooted)
               
               
                   
               
            
                  Kokku
               
               
                   
               
            
   
      III b LISA
      Lammaste katarraalse palaviku vastase vaktsineerimiskampaaniaga seotud muude abikõlblike kulude toetustaotlus
      
                  Kulud
               
            
                  Vaktsiini liik
               
               
                  Dooside arv
               
               
                  Summa ilma KMta
               
            
                   
               
               
                   
               
               
                   
               
            
                   
               
               
                   
               
               
                   
               
            
                   
               
               
                   
               
               
                   
               
            
                  Töötasud (eraldi palgatud tööjõud)
               
               
                   
               
            
                  Vaktsineerimise erivarustus ja kulumaterjalid
               
               
                   
               
            
                  Kokku